Tulevikus võivad pensionit saada ka eestlased, kes elavad riikides, kellega puudub sotsiaalkindlustusleping | Eesti | ERR
Tulevikus võivad pensionit saada ka eestlased, kes elavad riikides, kellega puudub sotsiaalkindlustusleping ({{commentsTotal}})
{{1457643891000 | amCalendar}}
Seni on riiklikku pensionit saanud Eesti kodanikud, kes elavad Euroopa Liidus või riikides, kellega Eesti on sõlminud pensionilepingud. Tulevikus võivad pensioni hakata saama ka inimesed, kes elavad riikides, kellega Eestil pole sotsiaalkindlustusalast lepingut.
Praegu on Eesti kodanikel võimalik riiklikku pensioni saada 35 riigis väljaspool Eestit. Aastal 2018 lisandub neile veel 160 riiki. Selleks ajaks võib kolmandates riikides olla pensionitaotlejaid kuni 360, vahendas "Aktuaalne kaamera".
Sotsiaalkaitseministri Margus Tsahkna sõnul saaksid kolmandates riikides elavad Eesti kodanikud taotleda vanaduspensione, toitjakaotuspensione ning eripensione.
"Inimene, kes kolmandas riigis pensioni saab, peab teavitama, et ta on elu ja tervise juures või vähemalt elus. See tähendab seda, et me ei maksaks siit ilmast lahkunutele pensione. Selle teavitamissüsteemi muudame me võimalikult lihtsaks," selgitas sotsiaalkaitseminister Margus Tsahkna.